יהב שמיר

יהב שמיר (נולד ב-6 באפריל 1999) הוא שחקן כדוריד ישראלי, המשחק בקבוצת מינדן  מהליגה הגרמנית בכדוריד ובנבחרת ישראל בתפקיד שוער.

הקריירה בישראל 
שמיר נולד וגדל בתל אביב ולמד בתיכון הגימנסיה העברית "הרצליה". התחיל את דרכו בקבוצת מכבי תל אביב תחת הדרכתו של המאמן ניקולא מקסימוביץ'. בגיל 19 הושאל לקבוצת הבוגרים של הפועל רמת-גן גבעתיים ושנה לאחר-מכן הושאל לא.ס. רמת השרון, במשך שנתיים אלו שיחק במסגרת הכרטיס הכפול גם במכבי תל אביב.

הקריירה באירופה 
בשנת 2020 עבר שמיר לשחק בשווייץ בסגנית האלופה השווייצרית פאדי וינטרטור  ובמהלך העונה הצעיד אותם לאליפות לאחר 17 שנים, ובכך הפך לשחקן הכדוריד הישראלי הראשון שזוכה בתואר אליפות בקבוצה מחוץ לישראל.

בשנת 2022 עבר שמיר לשחק בהליגה הגרמנית בכדוריד בקבוצת מינדן  מהליגה הגרמנית בכדוריד, ובכך הפך לשוער הישראלי הראשון בליגה הגרמנית.

נבחרת ישראל 
שמיר נמנה עם סגל נבחרת ישראל בכל הגילים, והחל משנת 2018 מהווה שחקן פעיל בנבחרת הבוגרת של ישראל.

הישגים קבוצתיים 
זכייה באליפות ישראל בקבוצת מכבי תל אביב בעונת 2015–2016
זכייה בגביע המדינה בקבוצת הנוער של מכבי תל אביב בעונת 2016–2017
זכייה בגביע המדינה בקבוצת מכבי תל אביב בעונת 2016–2017
זכייה במדליית זהב לאליפות הנוער דרג ב' בבנבחרת הנוער של ישראל בכדוריד בעונת 2016–2017
זכייה בגביע וינר בקבוצת א.ס. רמת השרון בעונת 2019–2020
זכייה באליפות שווייץ בקבוצת פאדי ווינטרטור בעונת 2020–2021
זכייה בסקופרקאפ בקבוצת פאדי ווינטרטור בשנת 2021

הישגים אישיים
תואר MVP בגמר גבינה המדינה לנוער במכבי תל אביב בעונת 2016–2017
תואר MVP באליפות אירופה דרג ב' בנבחרת הנוער של ישראל בכדוריד בעונת 2016–2017
שוער הטורניר באליפות אירופה דרג ב' בנבחרת הנוער של ישראל בכדוריד בעונת 2016–2017
שוער מצטיין באליפות אירופה דרג ב' בנבחרת הנוער של ישראל בכדוריד בעונת 2016–2017
תואר MVP באליפות אירופה בנבחרת העתודה של ישראל בכדוריד במשחק כנגד נבחרת רוסיה בכדוריד בעונת 2018–2019
אהוב הקהל על ידי איגוד הכדוריד השווייצרי לעשנת 2021
תואר MVP של גביע הסופרקאפ השווייצרי לשנת 2021

תמונות

קישורים חיצוניים
הכרזת הצטרפותו של שמיר לפאדי ווינטרטור, באתר הקבוצה
הכרזת הצטרפותו של שמיר למינדן, באתר הקבוצה
 
"יהב שמיר: גאווה ישראלית בגרמניה", מתוך ראיון ב-103fm

שחקני כדוריד ישראלים
בוגרי גימנסיה הרצליה
תל אביב-יפו: ספורטאים
ישראלים שנולדו ב-1999